Diari Oficial de la Generalitat Valenciana


Sumari del DOGV 5970, del 09-03-2009 (2009/2671)

ACORD de 23 de febrer de 2009, del conseller de Medi Ambient, Aigua, Urbanisme i Habitatge, d'iniciació del procediment de delimitació de la forest d'utilitat pública número 47 denominada Ombria o Mariola, pertanyent a la Generalitat Valenciana, sítia al terme municipal d'Agres.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5970

Data del DOGV
:   09-03-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/2671


Data del document
:   23-02-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Anàlisi jurídica

 Descriptors 

:   * Agres
    * muntanya de l'estat
    * muntanya
    * legislació

ACORD de 23 de febrer de 2009, del conseller de Medi Ambient, Aigua, Urbanisme i Habitatge, d'iniciació del procediment de delimitació de la forest d'utilitat pública número 47 denominada Ombria o Mariola, pertanyent a la Generalitat Valenciana, sítia al terme municipal d'Agres. [2009/2671]  
Mitjançant Reial ordre de 13 de desembre de 1923 es va declarar forest d'utilitat pública la denominada Ombria o Mariola, sítia al terme municipal d'Agres, amb inscripció en el Catàleg de Forests d'Utilitat Pública (CUP) el 21 d'octubre de 1970 com a forest de la província d'Alacant i amb les característiques següents:  
- Denominació: Ombria o Mariola  
- Partit judicial: Alcoi, encara que va pertànyer al partit judicial de Cocentaina fins que aquest es va suprimir el 23 de juny de 1967  
- Terme municipal: Agres  
- Pertinença: Generalitat Valenciana, per transferència  
- Superfície pública: 672,77 hectàrees  
- Enclavaments: un, reconegut amb 0,2286 hectàrees  
- Superfície total: 672,9986 hectàrees  
- Límits: nord, cultiu del poble; est, terme de Bocairent i heretat Maset d'Esteve de particular; sud, terme de Cocentaina i hisenda Foia Ampla de particulars, i oest, terme d'Alfafara.  
L'enginyer competent de la demarcació va realitzar una memòria de data de setembre de 2008 que contenia la informació següent:  
1. Justificació i preferència segons l'article 81 del Reglament de forests   
2. Descripció geogràfica de la forest  
3. Posició administrativa i pertinença  
a) Estudi de titularitat cadastral mitjançant la Gerència Territorial de Cadastre  
b) Certificat registral de la forest. Sol·licitud de dades  
Així mateix inclou la proposta motivada de començar per la primera fase.  
Una vegada redactada la memòria, la Direcció Territorial d'Alacant la va remetre a la Direcció General de Gestió del Medi Natural per a l'aprovació d'aquesta, i es va elevar proposta d'acord d'inici en la qual es justificava la necessitat iniciar l'expedient de delimitació.  
Competeix a la Conselleria de Medi Ambient, Aigua, Urbanisme i Habitatge la resolució i iniciació d'aquest expedient de delimitació de conformitat amb l'article 21 de la Llei 43/2003 de forests, article 42 de la Llei 3/1993 forestal de la Comunitat Valenciana, l'article 113 del Decret 98/1995, com també en el Decret 7/2007, de 28 de juny, del president de la Generalitat, pel qual s'assigna la titularitat de les conselleries amb competències executives i en la Llei 14/2003, de 10 d'abril, de patrimoni de la Generalitat Valenciana. La instrucció i la tramitació serà realitzada per les corresponents direccions territorials ja que correspon als serveis territorials de Medi Ambient segons l'article 112 del Decret 98/1995, de 16 de maig, del Govern Valencià, pel qual s'aprova el Reglament de la Llei forestal valenciana.  
A la vista de les actuacions, de conformitat amb les potestats que tinc atribuïdes com a conseller de la Conselleria de Medi Ambient, Aigua, Urbanisme i Habitatge, en aplicació de l'article 21 de la Llei 43/2003 de forests, com també en el seu desplegament reglamentari previst en el títol III del Decret 485/1962, de 22 de febrer, en relació amb l'article 42 de la Llei 3/1993 forestal de la Comunitat Valenciana, com també el títol V, capítol IV -articles 111 i 112 - del Decret 98/1995 que estableix el Reglament forestal de la Comunitat Valenciana, mitjançant aquest escrit, d'ofici, per tot el que s'ha exposat, acorde:  
Primer  
Iniciar l'expedient de delimitació de la forest d'utilitat pública número 47 de la província d'Alacant, catalogada el 21 d'octubre de 1970, sítia al terme municipal d'Agres, pertanyent a la Generalitat Valenciana i denominada Ombria o Mariola, amb una superfície total de 672.77 hectàrees i que limita al nord amb cultiu del poble; a l'est, amb el terme de Bocairent i l'heretat Maset d'Esteve de particular; al sud, amb el terme de Cocentaina i la hisenda Foia Ampla de particulars, i a l'oest, amb el terme d'Alfafara.  
Segon  
Nomenar instructor d'aquest expedient Ángel Mediavilla Jiménez, tècnic adscrit a la Direcció Territorial d'Alacant de la Conselleria de Medi Ambient, Aigua, Urbanisme i Habitatge, sense perjudici de la possibilitat de recusació, d'acord amb el que disposa l'article 29 de la Llei 30/1992 de règim jurídic de les administracions públiques i del procediment administratiu comú.  
Tercer  
Ateses les característiques de la forest no s'aprecia que calga la declaració de zones de defensa previstes en els articles 85 i 86 del Reglament de forests.  
Quart  
L'inici de les operacions de fitació començarà a l'Ajuntament d'Agres, a les 10.30 hores del primer dilluns no festiu posterior a quaranta-cinc dies naturals comptadors des de l'endemà de la publicació en el DOCV d'aquest acord.  
Cinqué  
L'acord d'iniciació del procediment serà comunicat per la Direcció Territorial al registre de la propietat corresponent a fi que per mitjà de nota al marge de la inscripció de domini es prenga nota de la incoació, de conformitat amb l'article 80.2 del Reglament de forests.  
Sisé  
Aquest acord d'iniciació haurà de publicar-se en el DOCV, sense perjudici de la possibilitat d'utilitzar addicionalment altres mitjans de difusió. Al seu torn, l'anunci d'inici de les operacions de fitació haurà de publicar-se mitjançant edicte a l'ajuntament del municipi corresponent com també en aquells el terme jurisdiccional dels quals limite amb la forest. I se sol·licitarà que es designe un representant per cada un d'aquests.  
Seté  
Els propietaris de les finques limítrofes seran notificats personalment i també, si escau, els usufructuaris o titulars d'hipoteques o d'altres drets reals sobre aquestes quan siguen conegudes les seues adreces tal com ho preveu l'article 59 de la Llei 30/1992 de règim jurídic de les administracions públiques i procediment administratiu comú. Es faculta la Direcció Territorial per a realitzar un anunci públic que servirà com a notificació als possibles interessats no identificats, als titulars de béns i drets que siguen desconeguts, a aquells respecte dels quals siga ignorat el seu parador i als que intentada la notificació aquesta no s'ha pogut practicar. A fi de no causar indefensió a tercers, es comunica que en cas de transmissió d'algun dret sobre titularitat haurà de ser comunicat a l'esmentada Direcció Territorial, i informar sobre la tramitació d'aquest expedient al nou titular.  
Contra aquest acte de tràmit, que no impedeix continuar el procediment, no es pot interposar recurs en via administrativa. Podreu oposar-vos a aquest en els recursos procedents contra la resolució que pose fi al procediment (articles 107 i següents de la Llei 30/1992, de 26 de novembre, de règim jurídic de les administracions públiques i del procediment administratiu comú). No obstant això, podeu efectuar les al·legacions que considereu oportunes o que millor convinguen al vostre dret, les quals seran tingudes en compte per l'òrgan competent en redactar la corresponent proposta de resolució.  
València, 23 de febrer de 2009.- El conseller de Medi Ambient, Aigua, Urbanisme i Habitatge: José Ramón García Antón.